Ernest Miller Hemingway (21 Julie 1899 — 2 Julie 1961) was 'n Amerikaanse romanskrywer, kortverhaalskrywer, en joernalis. Hy ontvang in 1953 die Pulitzerprys vir The Old Man and the Sea, en die Nobelprys vir Letterkunde in 1954.
Ernest Hemingway in Sun Valley, Idaho, 1939
2 Julie 1961
Nobelprys vir Letterkunde (1954)
In die plek daarvan begin hy sy skrywersloopbaan as 'n junior verslaggewer vir The Kansas City Star. Hy werk daar vir ses maande, maar behou die koerant se riglyne vir goeie skryfwerk dwarsdeur sy loopbaan: Gebruik kort paragrawe.Gebruik kragtige [taal]. Wees positief, en nie negatief nie."
Hy probeer daarna by die Amerikaanse weermag aan te sluit om sodoende by die Eerste Wêreldoorlog betrokke te wees. Sy swak visie verhinder hom, en hy sluit by die Rooi Kruis-ambulansdiens aan. Só beleef hy wel die brutaliteit van oorlog. Hy word verwond en dit beëindig sy loopbaan as ambulansbestuurder. Hy spandeer die res van die oorlog deur te werk in 'n hospital in Milaan, Italië.
Hy skei in 1927 van Hadley Richardson en trou met Pauline Pfeiffer. As gevolg van haar geloofsoortuiging, bekeer hy hom tot die Rooms-katolieke geloof. Hulle trek in 1928 na Key West in Florida. Kort daarna pleeg sy vader selfmoord. Sy tweede seun is ook in daardie jaar gebore, met sy derde seun 'n paar jaar daarna. Hy reis 'n paar keer na Spanje, asook een keer na verskeie lande in Afrika, en Kuba. Hierdie reise, soos ook sy ander lewenservarings, beïnvloed sy oeuvre sterk.
In 1937 berig hy in Spanje oor die Spaanse Burgeroorlog vir die Noord-Amerikaanse Koerant-alliansie. Tydens hierdie periode beweeg hy weg van die kerk, en loop sy huwelik op die rotse. Hy skei weer in 1940.
Net 'n paar weke ná die egskeiding, trou hy met sy derde vrou, Martha Gellhorn. Sy het hom vir vier jaar in Spanje vergesel.
Tydens die Tweede Wêreldoorlog, neem hy aan die skeepsoorlog deel, en werk ook as oorlogskorrespondent in Europa.
Hy skei weer eens in 1944, en trou vir die vierde keer, met Mary Welsh. Die egpaar vestig hulle in Kuba.
Hy ontvang die Pulitzerprys in 1953 vir The Old Man and the Sea. Hy ontvang die Nobelprys die volgende jaar.
Hy word ernstige beseer in 'n jagongeluk en 'n maand later in 'n veldbrand, sodanig dat hy nie na Stockholm kan reis om sy Nobelprys in ontvangs te kan neem nie.
Hy ontvang electrokonvulsiewe terapie (EKT) vir depressie . Hy poog om selfmoord te pleeg vroeg in 1961 en is suksesvol met 'n tweede poging in sy tuiste in Ketchum, Idaho. Hy skiet homself met 'n haelgeweer deur die kop.
1936 The Snows of Kilimanjaro
1995 Everyman's Library: The Collected Stories
↑ vertaal na Afrikaans deur M.S. Taljaard as Die Ou Man en die See, en uitgegee deur Universiteits Uitgewers en Boekhandelaars (Edms) Bpk 1964
↑ https://kakkerlak.co.za/product/die-ou-man-en-die-see-e-hemingway/.Opgespoor en besoek op 08-04-2019
↑ (en) "The Nobel Prize in Literature 1954". Nobelprize.org. Besoek op 7 Oktober 2017.
↑ Talle sulke staaltjies is saamgestel by die eeufeesherdenkingsbladsy van die Kansas City Star.
Aansienlik verkort vanaf Ernest Hemingway op die Engelse Wikipedia.
Wikimedia Commons bevat media in verband met Ernest Hemingway.
New York Times-doodsberig, 3 Julie, 1961
Ontsluit van "https://af.wikipedia.org/w/index.php?title=Ernest_Hemingway&oldid=2029148"
Last edited on 17 Augustus 2019, at 12:35